ഖ്യുട്ടിനിർപാക്ക് ദേശീയോദ്യാനം

ഖ്യുട്ടിനിർപാക് ദേശീയോദ്യാനം കാനഡയിലെ നുനാവട്ടിലെ ക്വിക്കിക്താലുക്ക് മേഖലയിൽ എല്ലെസ്മിയർ ദ്വീപിന്റെ വടക്കുകിഴക്കൻ കോണിലായി  സ്ഥിതിചെയ്യുന്ന ഒരു ദേശീയോദ്യാനമാണ്. നോർത്ത് ഈസ്റ്റ് ഗ്രീൻലാൻഡ് ദേശീയോദ്യാനത്തിന് ശേഷം ഭൂമിയിലെ ഏറ്റവും വടക്ക് ഭാഗത്തുള്ള രണ്ടാമത്തെ ദേശീയോദ്യാനമാണിത്. ഇനുക്റ്റിറ്റ്യൂട്ട് ഭാഷയിൽ, ഖ്യുട്ടിനിർപാക്ക് എന്നാൽ "ലോകത്തിന്റെ നെറുകയിൽ" എന്നാണ് അർത്ഥമാക്കുന്നത്.Quttinirpaaq National Park  at Nunavut TourismQuttinirpaaq National Park in Nunavut at CBC Kids 1988-ൽ എല്ലെസ്മിയർ ഐലൻഡ് നാഷണൽ പാർക്ക് റിസർവ് ആയി സ്ഥാപിതമായ ഇത്, 1999-ൽ നുനാവട്ട് രൂപീകരിച്ചപ്പോൾ പേര് ഖ്യുട്ടിനിർപാക്ക് എന്നാക്കി മാറ്റുകയും 2000-ൽ ഒരു ദേശീയോദ്യാനമായി മാറുകയും ചെയ്തു. 37,775 ചതുരശ്ര കിലോമീറ്റർ (14,585 ചതുരശ്ര മൈൽ) വിസ്തൃതിയുള്ള ഇത്, വുഡ് ബഫല്ലോ ദേശീയോദ്യാനം കഴിഞ്ഞാൽ കാനഡയിലെ ഏറ്റവും വലിയ രണ്ടാമത്തെ ദേശീയോദ്യാനമാണ്.

 ഭൂപ്രകൃതി 
പാറയും ഹിമവും നിറഞ്ഞ ഭൂപ്രകൃതിയാണ് ഇവിടെയുള്ളത്. വളരെ കുറച്ച് വർഷപാതമുള്ള ഒരു ധ്രുവ മരുഭൂമിയാണിത്. ദേശീയോദ്യാനത്തിൻറെ ഉന്നത മേഖലകളിൽ ഭൂരിഭാഗവും മഞ്ഞുമൂടിയതാണ്. ഈ ഹിമത്തൊപ്പികളും അവയിൽ നിന്ന് താഴേയ്ക്കിറങ്ങുന്ന ഹിമാനികളും അവസാനത്തെ ഹിമയുഗം വരെയെങ്കിലും പഴക്കമുള്ളതാണ്. നുനാവട്ടിലെ ഏറ്റവും ഉയരമുള്ള പർവതമായ 2,616 മീറ്റർ (8,583 അടി) ഉയരമുള്ള ബാർബ്യൂ കൊടുമുടിയും ഈ ദേശീയോദ്യാനത്തിൽ ഉൾപ്പെടുന്നു.

 അവലംബം